**1.pielikums**

**Sadarbība ar OECD laika posmā no 2010.gada jūlija līdz 2011.gada jūnijam**

|  |  |  |  |  |  |
| --- | --- | --- | --- | --- | --- |
| **Nr.** | **Datums, vieta** | **Pasākuma nosaukums** | **Atbildīgā institūcija** | **Latvijas ieguldījums** | **Rezultāts un turpmākā rīcība** |
| 1. | 28.06.-02.07.2010.Budapešta | OECD seminārs par finanšu instrumentu aplikšanu ar nodokļiem | Valsts ieņēmumu dienests | Valsts ieņēmuma dienesta pārstāvja dalība diskusijās | Semināra dalībnieki tika iepazīstināti ar dažādiem finanšu instrumentu veidiem, to klasifikāciju, tika analizēti iemesli, kāpēc kompānijas veic darījumus ar finanšu instrumentiem, kā arī tika izskatīti atsevišķi piemēri, kuros, veicot starptautiskus darījumus ar finanšu instrumentiem, tiek realizēta izvairīšanās no nodokļu nomaksas/minimizēts maksājamo nodokļu apmērs. Iegūtās zināšanas tiks izmantotas praktiskajā darbā. |
| 2. | 04.-08.07.2010. Kijeva | Ukrainas pretkorupcijas sistēmas novērtēšanas otrā kārta Austrumeiropas un Centrālāzijas pretkorupcijas tīkla ietvaros | Korupcijas novēršanas un apkarošanas birojs | KNAB pārstāvis piedalījās izvērtējot tiesiskā regulējuma ieviešanas efektivitāti un sniedzot rekomendācijas konstatēto nepilnību novēršanai | Nodota Latvijas pieredze pretkorupcijas politikas plānošanas un politisko organizāciju (partiju) finansēšanas jomā. Pēc novērtēšanas vizītes, kuras ietvaros KNAB pārstāvim bija iespēja tikties ar vairāku Ukrainas institūciju un parlamenta pārstāvjiem, KNAB pieredzes apmaiņas programmas ietvaros viesojās Ukrainas parlamenta Pretkorupcijas komisijas konsultante. |
| 3. | 05.-06.07.2010.Parīze | Starptautiskā Transporta foruma ietvaros Autotransporta darba grupas sanāksme | Satiksmes ministrija | Satiksmes ministrijas pārstāvja dalība Autotransporta darba grupa, kas nodarbojas ar ECMT daudzpusējās atļaujas kvotas sistēmas darbību | Apspriesti atļauju sistēmas restrukturizācijas jautājumi laika posmam no 2011.gada līdz 2015.gadam, kā arī kritēriji nosakot atļauju kvotas dalībvalstīm. |
| 4. | 24.-25.08.2010.Parīze  | Starptautiskā Transporta foruma ietvaros Autotransporta apakšgrupas sanāksme | Satiksmes ministrija | SIA “Autotransporta direkcija”pārstāvja dalība Autotransporta apakšgrupā, kas nodarbojas ar ECMT daudzpusējās atļaujas kvotas sistēmas darbību | Izstrādāti priekšlikumi Pamatkvotas restrukturizācijai, kas tiks iesniegti nākošajā Autotransporta darba grupas sanāksmē izskatīšanai. |
| 5. | 09.-10.09.2010.Parīze | Starptautiskā Transporta foruma ietvaros Autotransporta darba grupas sanāksme | Satiksmes ministrija | Satiksmes ministrijas pārstāvja dalība Autotransporta darba grupa, kas nodarbojas ar ECMT daudzpusējās atļaujas kvotas sistēmas darbību | Apspriesti tehniski jautājumi par atļauju kvotas restrukturizāciju. |
| 6. | 22.-24.09.2010.Parīze | OECD globālais nodokļu līgumu un transfertcenu forums | Finanšu ministrija, Valsts ieņēmumu dienests | Finanšu ministrijas un Valsts ieņēmumu dienesta pārstāvju dalība diskusijās un paralēlajās sesijās | Gūtas zināšanas par starptautiskajiem nodokļu uzlikšanas jautājumiem, par jaunākajām tendencēm un problēmām starptautisko nodokļu uzlikšanas jomā. Iespēja piedalīties praktisku situāciju izvērtēšanā paralēlajās sesijās, iespēja tikties ar turpmākajiem sarunu par nodokļu līgumu noslēgšanu partneriem. |
| 7. | 23.-24.09.2010.Budva | Vecāko budžeta amatpersonu gadskārtējā sanāksme | Finanšu ministrija | OECD sagatavotā Moldovas budžeta apraksta izvērtējuma prezentācija | Sanāksme bija informatīva. |
| 8. | 27.-28.09.2010.Oslo | Starptautiskās mācību vides pētījuma (TALIS) dalībvalstu valdes sēde | Valsts izglītības attīstības aģentūra | VIAA pārstāvja dalība diskusijās | Sanāksmē tika sniegta informācija par TALIS pirmā cikla pētījumu un dalībvalstu veiktajiem nacionālajiem pasākumiem rezultātu izplatīšanā, kā arī par TALIS otrā cikla pētījuma prioritārajiem virzieniem, provizorisko dalībvalstu sarakstu, pētījuma ieviešanas grafiku un budžetu, kā arī pētījuma ieviešanas vadību OECD dalībvalstīs un starptautiskā kontraktora piesaisti. Dalībvalstis cita starpā vienojās, ka otrā cikla pētījuma nosaukums būs TALIS 2013 (gads, kad ziemeļu puslodē tiks veikts pamatpētījums). TALIS 2013 ziņojums tiks sagatavots 2014.gada jūnijā. |
| 9. | 20.-22.10.2010.Bukareste | Seminārs “Efektīvi korupcijas izmeklēšanas un apsūdzības celšanas priekšnosacījumi” | Korupcijas novēršanas un apkarošanas birojs un Ģenerālprokuratūra | Prezentācija par koruptīvu noziedzīgu nodarījumu izmeklēšanas problēmām | Iegūta informācija par kopīgu izmeklēšanas komandu *(joint investigation team, JIT)* darbības praktiskajiem aspektiem, izmeklējot koruptīvu noziedzīgu nodarījumu izmeklēšanu vairākās valstīs.  |
| 10. | 01.-03.11.2010.Vīne | Starptautiskās skolēnu novērtēšanas programmas (PISA) valdes sēde | Valsts izglītības attīstības aģentūra | VIAA pārstāvja dalība diskusijās | Sanāksmē tika sniegta informācija par citām OECD saistītām aktivitātēm, PISA 2009 cikla pētījuma rezultātu publiskošanas pasākumiem 2010.gada 7.decembrī, PISA 2012 cikla izmēģinājuma pētījuma instrumentu sagatavošanu, progresu ar PISA 2006-2009 tematiskajiem ziņojumiem, 2011.-2012.g.darba programmu un budžetu. |
| 11. | 03.11.2010.Madride | Starptautiskā Transporta foruma ietvaros ECMT Transporta vadības padomes sēde | Satiksmes ministrija | Satiksmes ministrijas un SIA “Autotransporta direkcija” pārstāvju dalība ECMT Transporta vadības padomes sēdē | Apspriesti jautājumi par Starptautiskā Transporta foruma organizāciju 2011.gadā un izvirzīta tēma 2012.gada forumam- “Transports bez šķēršļiem”. |
| 12. | 08.-10.11.2010.Ašhabada | Sadarbībā ar Eiropas Drošības un sadarbības organizāciju rīkotais seminārs par starptautisku konvenciju piemērošanu koruptīvu noziedzīgu nodarījumu izmeklēšanā | Korupcijas novēršanas un apkarošanas birojs | Sniegta informācija par Latvijas pieredzi ANO Pretkorupcijas konvencijas un Eiropas padomes Krimināltiesību pretkorupcijas konvencijas piemērošanā | Iegūta informācija par starptautisku līgumu ieviešanu un piemērošanas iespējām pirmstiesas izmeklēšanas darbā, pieprasot informāciju no ārvalstīm. Interesi par Latvijas pieredzi izrādījušas vairākas Eiropas Savienības kaimiņpolitikas valstis.  |
| 13. | 08.-12.11.2010.Vīne | OECD seminārs par izvairīšanos no nodokļu nomaksas | Finanšu ministrija, Valsts ieņēmumu dienests | Finanšu ministrijas un Valsts ieņēmumu dienesta pārstāvju dalība diskusijās | Gūtas zināšanas par starptautiskās izvairīšanās no nodokļu nomaksas aspektiem un galvenajiem nodokļu administrēšanas procesiem, iespēja iepazīties ar citu valstu pieredzi nodokļu administrēšanā. Iegūtās zināšanas noderīgas turpmākajā darbā.  |
| 14. | 15.-19.11.2010.Budapešta | OECD seminārs par ienākuma nodokļiem | Finanšu ministrija | Finanšu ministrijas pārstāvja dalība diskusijās | Tika skatītas Latvijai ļoti nozīmīgas tēmas par kapitāla ienākumu aplikšanu ar iedzīvotāja ienākuma nodokli un gūtā labuma no darba devēju autotransporta izmantošanas privātām vajadzībām aplikšanu ar nodokļiem. |
| 15. | 22.-23.11.2010.Parīze | OECD LEED vadības komitejas 57.sēde | Ekonomikas ministrija/LIAA | Komitejas sēdē piedalījās Latvijas ārējās ekonomiskās pārstāvniecības Francijā pārstāve  | Viedokļu pamaiņa par *LEED (Local Economic and Employment Development)* programmas ietekmi un tālāko darbību, lai stiprinātu un paplašinātu sadarbību starp LEED un valdībām, veicinātu apmācības programmu un kompetenču attīstību mazajos un vidējos uzņēmumos (MVU). Vairāku projektu apspriešana, lai sekmētu uzņēmējdarbību un MVU attīstību vietējā ekonomikā, kā arī universitāšu ieguldījumu uzņēmējdarbības stimulēšanā.  |
| 16. | 2010.gada decembris |  | Zemkopības ministrija | OECD tika sniegta informācija par lauksaimniecības atbalstu Latvijā | Pēc OECD pieprasījuma turpināsim sniegt informāciju par lauksaimniecības atbalstu Latvijā. |
| 17. | 2010.gada decembris | Elektroniska aptauja pārskata sagatavošanai aptaujai par OECD Seulas ministru deklarāciju par nākotnes interneta ekonomiku | Vides aizsardzības un reģionālās attīstības ministrija | 2008.gadā Seulā OECD organizēja ministru konferenci par interneta ekonomikas nākotni. Konferencē tika pieņemta OECD Seulas deklarācija, kurā uzsvērta uz internetu balstītas ekonomikas nozīmība un noteikti virznieni, lai veicinātu tās attīstību. Atbilstoši deklarācijā izteiktajam aicinājumam pēc trīs gadiem sagatavot progresa pārskatu deklarācijā noteikto virzienu jomās valstu un starpvalstu līmenī, VARAM saņēma oficiālu uzaicinājumu piedalīties pārskata sagatavošanas aptaujā un sniedza aktuālu un konsolidētu informāciju par Latvijā paveikto uz internetu balstītas ekonomikas attīstīšanai | Pārskata sagatavošanas aptaujas rezultāti par paveikto Latvijā pieejami VARAM pēc pieprasījuma. |
| 18. | 01.-03.12.2010.Parīze | OECD Nacionālo kontu darba grupas sanāksme | Centrālā Statistikas pārvalde | CSP pārstāvja dalība sanāksmē | Dalība sanāksmē deva ieskatu par Nacionālo kontu sistēmas metodoloģijas attīstību, kas tālāk atsauksies Eiropas Kontu sistēmas (EKS 95) metodoloģijas aktualizēšanā. CSP ir jāgatavojas gaidāmajām metodoloģijas pārmaiņām, lai būtu iespējams līdz 2014.gada septembrim realizēt Latvijas kontu sistēmas pārrēķinus. Atsevišķus jautājumus, kas skar informāciju par metodoloģisko izmaiņu ieviešanas pārvaldības metodēm, datu publicēšanu un analītiskajiem rīkiem, būtu vēlams caurskatīt un ieviest CSP praksē, ja par to tiktu panākta vienošanās starp ekspertiem. |
| 19. | 02.-03.12.2010.Luksemburga | OECD/Eurostat seminars- Uzņēmējdarbības rādītāji | Centrālā Statistikas pārvalde | CSP pārstāvja dalība sanāksmē | 2007.gadā *Eurostat* un OECD uzsāka Uzņēmējdarbības indikatoru programmu ar mērķi attīstīt starptautiski salīdzināmus un politikai saistošus indikatorus uzņēmējdarbības jomā. Vēl aizvien pilnīga un salīdzināma informācija nav pieejama, pārsvarā starptautiski salīdzināmi dati tiek iegūti balstoties uz *ad hoc* datu vākšanas principa, vēl aizvien pastāv problēma ar dažu definīciju harmonizēšanu, kā arī iztrūkst dati dažās uzņēmējdarbības jomās (piem. “pieeja finansējumam” attiecībā uz uzņēmējdarbību un jauno uzņēmēju). |
| 20. | 06.-08.12.2010. Parīze | OECD Austrumeiropas un Centrālāzijas pretkorupcijas tīkla sanāksme  | Korupcijas novēršanas un apkarošanas birojs | Dalība Ukrainas otrās novērtēšanas kārtas ziņojuma izstrādē un pieņemšanā  | Sanāksmē tika pieņemts Ukrainas otrās novērtēšanas kārtas ziņojums un norādītās rekomendācijas ņemtas vērā. |
| 21. | 13.-17.12.2010.Parīze | OECD Darba grupas par korupcijas novēršanu starptautiskajā uzņēmējdarbībā sanāksme | Korupcijas novēršanas un apkarošanas birojs un Tieslietu ministrija | KNAB pārstāvis informēja darba grupas locekļus par pretkorupcijas politikas ieviešanas rezultātiem Latvijā kopš KNAB darbības uzsākšanas. Tieslietu ministrijas pārstāvis apliecināja Latvijas ieinteresētību kļūt par Darba grupas locekli | Jautājums par Latvijas iespējamo dalību darba grupā pēc 2010.gada decembra nav skatīts. 2011.gada otrajā pusgadā jāsagatavo aktualizēta informācija (ne-papīrs) ES dalībvalstīm, uzsverot Latvijas pieredzi koruptīvu noziedzīgu nodarījumu izmeklēšanā, kurā iesaistīti ārvalstu uzņēmēji, un normatīvo aktu atbilstību OECD Konvencijas par ārvalstu amatpersonu kukuļošanas apkarošanu starptautiskajos biznesa darījumos nosacījumiem. |
| 22. | 13.-14.01.2011.Parīze | Starptautiskā mācību vides pētījuma (TALIS) dalībvalstu valdes sēde | Valsts izglītības attīstības aģentūra | VIAA pārstāvja dalība diskusijās | Sanāksmē tika sniegta informācija par darbinieku izmaiņām OECD sekretariātā, stratēģiju izlases veidošanas metodikai pētījumu īstenošanai, aptauju izstrādes grafiku, nacionālo projektu vadītāju nominēšanu un lomu, kā arī pētījuma tehniskajiem standartiem.Pēc sanāksmes dalībvalstīm jāiesniedz OECD sekretariātam nominācijas nacionālajiem projektu vadītājiem un vēstule par finanšu saistību uzņemšanai pētījuma īstenošanai. |
| 23. | 02.02.2011.Parīze  | Starptautiskā Transporta foruma ietvaros ECMT Transporta vadības padomes ārkārtas sēde | Satiksmes ministrija | Satiksmes ministrijas pārstāvja dalība ECMT Transporta vadības padomes ārkārtas sēdē | Tika apspriesta gatavošanās gaita 2011.gada Transporta forumam un uzklausīti kandidāti ITF Ģenerālsekretāra amatam. |
| 24. | 16.-17.02.2011. Parīze | OECD Investīciju komitejas darba grupas sanāksme | Ārlietu ministrija | Dalība diskusijās  | Diskusijas par Vadlīniju multinacionāliem uzņēmumiem aktualizēšanu |
| 25. | 17.-18.02.2011.Parīze | OECD Globālais forums par konkurences jautājumiem | Konkurences padome | Konkurences padomes pārstāvja piedalīšanās foruma norisē un līdzdalība diskusijās | Iegūta informācija par citu valstu konkurences likumdošanu un pieredzi tās piemērošanā, kā arī par tādiem jautājumiem kā krīzes karteļi un pārrobežu apvienošanās kontrole. Pasākumā laikā apspriestā problemātika Latvijas Konkurences padomei ļāva secināt, ka Latvijā apvienošanās kontrole tiek veikta kvalitatīvi un saprātīgos termiņos, turklāt tai nodrošināta atbilstoša normatīvā bāze un resursi. Turpmāk plānots aktīvi piedalīties līdzīgos forumos un informēt par Latvijas pieredzi.  |
| 26. | 06.-12.03.2011.Vīne | OECD organizētais seminārs par daudznacionālo uzņēmumu auditu | Valsts ieņēmumu dienests | Valsts ieņēmumu dienesta pārstāvja dalība diskusijās | Iegūtas vērtīgas zināšanas, kas var būt noderīgas veicot auditu daudznacionālā uzņēmumā. |
| 27. | 21.-22.03.2011.Parīze | Starptautiskā Transporta foruma ietvaros Autotransporta darba grupas sanāksme | Satiksmes ministrija | SIA “Autotransporta direkcija”pārstāvja dalība Autotransporta darba grupā, kas nodarbojas ar ECMT daudzpusējās atļaujas kvotas sistēmas darbību | Izskatīti priekšlikumi atļauju kvotas sadales galvenajiem principiem 2012.gadam. |
| 28. | 21.-23.03.2011.Oslo | OECD rīkotā konference „Nodokļi un noziegumi: valdības nostāja finanšu noziegumu apkarošanas jautājumos” | Valsts ieņēmumu dienests | Valsts ieņēmumu dienesta pārstāvja dalība diskusijās | Konferencē valstis dalījās pieredzē par likumdošanas prasībām, kas nepieciešamas, lai ierobežotu noziedzīgi iegūtu līdzekļu legalizāciju. Iegūtās zināšanas noderīgas turpmākajā darbā.  |
| 29. | 22.-25.03.2011. Parīze | OECD Investīciju komitejas darba grupas sanāksme | Ārlietu ministrija | Dalība diskusijās | Diskusijas par Vadlīniju multinacionāliem uzņēmumiem aktualizēšanu |
| 30. | 23.-25.03.2011.Viļņa | Seminārs „Pretkorupcijas politika un izglītošana ētikas jomā” | Korupcijas novēršanas un apkarošanas birojs | Dalība diskusijās | Iegūta informācija par pretkorupcijas politikas procesa plānošanu, efektivitātes izvērtēšanu un amatpersonu apmācību interešu konflikta novēršanas jomā citās ES dalībvalstīs un ASV. |
| 31. | 07.-08.04.2011.Parīze | Starptautiskā Transporta foruma ietvaros ECMT Transporta vadības padomes sēde | Satiksmes ministrija | Satiksmes ministrijas pārstāvja dalība ECMT Transporta vadības padomes sēdē | ITF Ģenerālsekretāra vēlēšanu 2.kārtā izvirzīto kandidātu uzklausīšana un balsošana, kā arī apspriesti jautājumi par 2012.,2013. un 2014.gadu Transporta forumu tēmām. |
| 32. | 11.-13.04.2011.Vina del Mar | Starptautiskās skolēnu novērtēšanas programmas (PISA) valdes sēde | Valsts izglītības attīstības aģentūra | VIAA pārstāvja dalība diskusijās | Sanāksmē tika sniegta informācija par citām OECD saistītām aktivitātēm, PISA ilgtermiņu stratēģiju, datoru izmantošanu skolēnu novērtēšanā, darbu pie PISA 2015 cikla, īpaši pievēršot uzmanību iespējai izmantot datorus datu ieguvē, tematisko ziņojumu sagatavošanu par PISA 2006 un PISA 2009 pētījumu rezultātiem, PISA 2012 cikla aktualitātēm. Pēc sanāksmes dalībvalstīm jāiesniedz aizpildīta aptaujas anketa par datoru izmantošanu skolēnu novērtēšanā. |
| 33. | 27.04.2011.Brisele | Eiropas Padomes darba grupa | Zemkopības ministrija | Dalība diskusijās | Tika saskaņota ES kopīgā pozīcija 2011.gada 10.-13.maija OECD sēklu shēmu ikgadējai sanāksmei Stambulā. |
| 34. | 10.-13.05.2011.Stambula | OECD ikgadējā sēklu shēmu sanāksme | Zemkopības ministrija | Dalība diskusijās | Iegūta jauna informācija par OECD šķirņu saraksta modernizāciju un vadlīnijām to aizpildīšanai, īpašu vērību piešķirot šķiru uzturētājiem. Iegūtas jaunas idejas elektroniskā paraksta ieviešanai sēklu kvalitātes dokumentiem starptautiskajā apritē. Starptautiskajā sēklu apritē aktualizējas jautājums par molekulāro marķieru izmantošanas iespēju paplašināšanu, tika nolemts iesaistīt arī UPOV un ISTA. Darba pilnveidošanai Latvijā vērtīga bija Holandes prezentācija par sēklu sertifikācijas procesa monitoringu, datorizēta monitoringa objektu izvēle.  |
| 35. | 16.-20.05.2011.Vīne | OECD seminārs par nodokļu līgumu jautājumiem | Finanšu ministrija | Finanšu ministrijas pārstāvja dalība diskusijās | Seminārā bija iespēja dzirdēt dažādu valstu pārstāvju viedokļus par atsevišķām problēmām saistībā ar nodokļu konvenciju piemērošanu, kas varētu vēlāk noderēt risinot dažādas praktiskas situācijas ar šīm valstīm. |
| 36. | 25.-27.05.2011.Leipciga | Starptautiskais Transporta forums „Transports sabiedrībai” | Satiksmes ministrija | Satiksmes ministra un ministrijas pārstāvju dalība forumā | Pasākuma galvenais notikums ir ministru sesija. Tika pieņemts ministru vēstījums sabiedrībai, apspriesti foruma galvenās tēmas jautājumi un notika ITF Ģenerālsekretāra vēlēšanas. Ar 27 balsīm „PAR” par ģenerālsekretāru tika ievēlēta Beļģijas virzītā Carole Coune, kura šajā amatā nomainīs ilggadējo ITF vadītāju Jack Short. |
| 37. | 30.05.-01.06.2011.Parīze | OECD darba grupa „Lauksaimniecības un tirgus politika” | Zemkopības ministrija | Dalība diskusijās | „Lauksaimniecības un tirgus politikas” darba grupa uzrauga pētījumu sagatavošanu, kas nepieciešami Lauksaimniecības komitejas darbam saskaņā ar prioritātēm, kas noteiktas komitejas darba programmā. Darba grupa sanāksmes laikā deklasificēja vairākus OECD veiktus pētījumus un politikas monitoringa ziņojumus, izskatīja darba uzdevumus jaunu pētījumu izstrādei, iepazinās ar projektu īstenošanas gaitu un uzklausīja G20 prezidējošās valsts Francijas informāciju par G20 darbības plānu cenu svārstību novērtēšanā un mazināšanā. Viens no svarīgākajiem sanāksmē deklasificētajiem pētījumiem bija „Lauksaimniecības politikas OECD valstīs un strauji augošas ekonomikas valstīs”, kā arī OECD un FAO kopīgi sagatavots pētījums par „Lauksaimniecības perspektīvu 2011-2012”, kurš tika publiski prezentēts sabiedrībai š.g.17.jūnijā kopīgā OECD un FAO preses konferencē.  |
| 38. | 06.-07.06.2011.Parīze | Starptautiskā mācību vides pētījuma (TALIS) dalībvalstu valdes sēde | Valsts izglītības attīstības aģentūra | VIAA pārstāvja dalība diskusijās | Sanāksmē tika sniegta informācija par TALIS pārvaldību OECD ietvaros, kā arī mandāta aktualizāciju, progresu ar TALIS 2008 tematiskajiem ziņojumiem, aktualizēto TALIS 2013 pētījuma ievietošanas laika grafiku, īpaši pievēršot uzmanību pētījuma aptaujām un 2011.g.paredzētajam pilotpētījumam.Pēc sanāksmes dalībvalstīm jāiesniedz rakstiski komentāri par izstrādātajiem aptaujas veidlapu projektiem.  |
| 39. | 28.06.-30.06.2011.Kijeva  | Seminārs „Koruptīvu noziegumu izmeklēšana un apsūdzības uzrādīšana: finanšu izmeklēšana un saistība ar naudas atmazgāšanu” | Korupcijas novēršanas un apkarošanas birojs | Dalība diskusijās |  |
| 40. | 30.06.-01.07.2011.Zagreba | Vecāko budžeta amatpersonu gadskārtējā sanāksme | Finanšu ministrija | Prezentācija par ilgtermiņa finanšu stabilitātes prognozēšanu | Sanāksme bija informatīva. |

2011.09.22. 10:52

2164

Marta Kovisāre

Starptautiskās tirdzniecības un investīciju nodaļas 3.sekretāre

Tālr.:67016285, marta.kovisare@mfa.gov.lv

Fakss: 67321588